
Da li se mali Kur’ani mogu objesiti na retrovizor u autu?


* 
* 
* 
* 
* 
* 
* 

 
Da li se mali Kur’ani mogu objesiti na retrovizor u autu?

Kada je riječ o upotrebi Mushafa u takve svrhe, to nisu činili muslimani u odabranim generacijama. Mnogi su ljudi okrenuli leđa časnom Kur’anu pa to svoje podbacivanje pokušavaju nadomjestiti na takve načine. ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** je objavljen da njime ukrasimo naša srca i duše, a ne da ga ispisujemo po zidovima, mihrabima, ulicama, da ga vješamo po autima i slično. Imam Sufjan Sevri prezirao je vješanje Mushafa. (Vidjeti: *El-Mesahif*, str. 408, od Ibn Ebu Davuda.)  

Ovdje je bitno napomenuti da izraz “mali Kur’an”, nije ispravan, već treba kazati “Mushaf malog formata” ili “Mushaf manjeg formata”. Mudžahid, Ibrahim Nehai i Ibn Musejjib prezirali su izraz “mali Mushaf” i izraz “mala ***[džamija](https://pitajucene.com/search/d%C5%BEamij/questions/ "Pretraži pitanja o džamijama")***.” (Vidjeti: *El-Mesahif*, str. 348-349, *El-Musannef*, 2/240 i 6/148, od Ibn Ebu Šejbe, *Hil’ijetul-evlija*, 2/173, i *Šuabul-iman*, 2/545.) U tom smislu prenosi se i jedan merfu-hadis, međutim imam Zehebi smatra ga potpuno ništavnim. (Vidjeti: *Sijeru ealamin-nubela*, 14/546.)  

Napomena: Postoji razlika između Kur’ana i Mushafa. Kur’an je Allahov govor, dok se Mushafom smatra knjiga u kojoj je ispisan taj Govor. Stoga nije ispravno kazati čak ni “Kur’an manjeg formata“, jer je Allahov govor veličanstven i najveći, za razliku od Mushafa koji može imati manji ili veći format, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


